DIRECȚIA DE ASISTENŢĂ SOCIALĂ APROB,

Nr. 6160 din 20.03.2018 Primar

Iulia Adriana Oana Badea

RAPORT DE SPECIALITATE

privind stabilirea taxelor speciale pentru serviciile prestate la Baia Publică Aiud pentru anul 2019

Având în vedere:

- HCL nr. 10/31.01.2012 privind administrarea imobilului „Baie publică Aiud”, realizat în parteneriat cu Asociaţia MESEMROM GENEVA şi Instituţia Prefectului jud. Alba;

- Baia publică este administrată de către Direcția de Asistenţă Socială, cu păstrarea destinaţiei stabilite de comun acord cu partenerii şi cu respectarea tuturor condiţiilor menţionate în acordul de parteneriat;

- faptul că, în cadrul Băii publice se acordă servicii specifice destinaţiei şi anume: servicii de igienă corporală, spălat şi uscat rufe pentru toate segmentele populaţiei care doresc să beneficieze de serviciile oferite;

- prevederile art. 484 din Legea 227/2015, actualizată, privind Codul fiscal „(1)  Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale.

(2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile <LLNK 12003 45180 301 0 46> Legii nrLLegii nr. 273/2006, actualizată, privind finanţele publice locale, cu modificările şi completările ulterioare.

(3) Taxele speciale se încasează numai de la persoanele fizice şi juridice care beneficiază de serviciile oferite de instituţia/serviciul public de interes local, potrivit regulamentului de organizare şi funcţionare a acesteia/acestuia, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.”

- prevederile art. 30  ale Legii nr. 273/2006 actualizată, privind finanțele publice locale:   
  Taxe speciale pentru funcţionarea unor servicii publice locale  
  (1) Pentru funcţionarea unor servicii publice locale, create în interesul persoanelor fizice şi juridice, consiliile locale, judeţene şi Consiliul General al Municipiului Bucureşti, după caz, aprobă taxe speciale.

  (2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii.

  (6) Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective.

- Problemele sociale, precum şi situaţia socio-economică a persoanelor/familiilor la nivelul Municipiului Aiud.

Taxele speciale pentru serviciile acordate în cadrul Băii Publice Aiud, se majorează conform adresei Institutului Național de Statistică nr.10078/23.01.2018 publicată pe site-ul Ministerului Dezvoltării Regionale, Administrației Publice și Fondurilor Europene, în care se precizează că pentru anul 2017 rata inflației este de 1,3 %;

Propunem

Aprobarea taxelor speciale stabilite pentru beneficiarii serviciilor în cadrul Băii Publice Aiud pentru anul 2019, conform anexei.

p. Director executiv,

Ionela Hrineac